OzLabs/hebrew-wiki-articles huggingface dataset:
טילנדסיה

שני צמחי אוויר הנמצאים בכלי ללא אדמה
טילנדסיה (שם מדעי: Tillandsia) הוא סוג הכולל כ-650 מינים של צמחים ירוקי עד רב שנתיים ממשפחת הברומליים שמסוגלים לשרוד וללא צורך באדמה, הם לא דורשים תחזוק רב ולכן קל מאוד לגדל אותם. השם הפופולרי בעברית של טילנדסיה הוא צמחי האוויר. הם בעלי שורשים מיוחדים, שתפקידם להתאים צורת הצמח לאובייקט בו הם מונחים. צמחי האוויר, מקורם במרכז ודרום אמריקה וישנם יותר מ-540 מיני צמחים במשפחה זו.

== מאפיינים ==
טילנדסיים הם אפיפיט ולא זקוקים לאדמה משום שהמים והחומרים המזינים נספגים דרך העלים. התפשטות צמחי אוויר היא על ידי זרעים או על ידי נבטים הנקראים "גורים". צמח אחד יכול להניב עד תריסר גורים. לחלק טלינדסיים יש תפרחת קבועה של פרחים קטנים. הפרחים של מינים מסוימים עשויים לשנות צבעם לאורך מחזור הפריחה.

רוב צמחים הם אדפטיבים ועמידים מספיק לגידול בבית עם תאורה מתאימה. רוב סוגי לא דורשים כל אדמה. צמח בוגר צריך להשקות על מספר פעמים בשבוע, לעיתים קרובות על ידי ריסוס לכיוון הצמח וכן לדשן בדשן נוזלי.

== זנים ==
רשימת מינים חלקית.

משפחת הירוקים:
* טילנדסיה ברצ’ייקאולוס (Tillandsia brachycaulos)
* טילנדסיה יוננטה (Tillandsia ionantha)
* טילנדסיה פסאודוביילי (Tillandsia pseudobaileyi)
* טילנדסיה סטריקטה (Tillandsia stricta)
* טילנדסיה בולבוסה (Tillandsia bulbosa)
* טילנדסיה מלנוקרטר
* טילנדסיה יוסנה אויידס

משפחת הכסופים:
* טילנדסיה אריסי
* טילנדסיה טילנדסיה
* טילנדסיה דיאגונטנסיס (Tillandsia diaguitensis )
* טילנדסיה אארנטוס
* טילנדסיה קפוט מדוזה (Tillandsia caput-medusae)

==קישורים חיצוניים==

* 

== הערות שוליים ==

קטגוריה:ברומליים
קטגוריה:טקסונים שתוארו בידי קארולוס ליניאוס
קטגוריה:פלורה של אמריקה הדרומית
קטגוריה:צמחים שתוארו ב-1753
וילהלם הראשון, דוכס בוואריה

וילהלם הראשון, דוכס בוואריה (בגרמנית: Wilhelm I. von Bayern; 12 במאי 1330 – 15 באפריל 1389), היה דוכס בוואריה-שטראובינג, ורוזן אנו, הולנד וזילנד. וילהלם היה קרוי גם וילם החמישי, רוזן אנו או וילם השלישי, רוזן הולנד או וילם הרביעי, רוזן זילנד.

==ביוגרפיה==
וילהלם נולד ב-12 במאי 1330 בעיר החופשית פרנקפורט, ללודוויג הרביעי, קיסר האימפריה הרומית הקדושה ולמרגרט השנייה, רוזנת אנו, בתם של וילם הראשון, רוזן אנו וז'אן מוולואה, רוזנת אנו.

בשנת 1340 איחד אביו לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אמו מרגרט השנייה, רוזנת אנו ברוזנויות אנו הולנד וזילנד. לאחר מות אביו בשנת 1347 שלטו וילהלם ואחיו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין האחים, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ולדוכסות בוואריה-שטראובינג שבה שלטו במשותף וילהלם ואלברכט הראשון, דוכס בוואריה.

החל משנת 1350 התקיימה בארצות השפלה מלחמת אזרחים בין תומכי וילהלם לתומכי אמו מרגרט השנייה, רוזנת אנו, ואף אדוארד השלישי, מלך אנגליה התערב בסכסוך לטובת אמו. בשנת 1354 הגיעו וילהלם ואמו להסכם, ולפיו יקבל וילהלם את רוזנויות הולנד וזילנד, ואילו אמו תחזיק ברוזנות אנו. כעבור שנתיים מתה אמו, ווילהלם קיבל אף את רוזנות אנו לידיו.

בשנת 1352 התחתן וילהלם עם מוד, רוזנת לסטר, בתם של הנרי מגרוסמונט, דוכס לנקסטר ואיזבל מבומון, ממנה נולדה לו בת אחת שמתה בשנת 1356.

בשנת 1357 חלה וילהלם במחלת נפש, והרג את אחד מאציליו ללא כל סיבה, ובעקבות כך אחיו אלברכט הראשון, דוכס בוואריה השתלט גם על השטחים בארצות השפלה. וילהלם היה מסוגר בטירת לה קסנואה, שם שהה עד מותו ב-15 באפריל 1389.

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| וילהלם הראשון, דוכס בוואריה בית ויטלסבאך נולד:12 במאי 1330 מת:15 באפריל 1389
|-
| rowspan="1" align="center"| לודוויג הרביעי
| rowspan="1" align="center"| דוכסות בוואריה 1347–1349
| rowspan="1" align="center"| פוצלה לבוואריה העליונה ובוואריה התחתונה
|-
| rowspan="1" align="center"| הקמה חדשה
| rowspan="1" align="center"| דוכסות בוואריה התחתונה 1349–1353
| rowspan="1" align="center"| פוצלה לבוואריה-לנדסהוט ובוואריה-שטראובינג
|-
| rowspan="1" align="center"| הקמה חדשה
| rowspan="1" align="center"| דוכסות בוואריה-שטראובינג 1353–1388
| rowspan="3" align="center"| אלברכט
|-
| rowspan="2" align="center"| מרגרט
| rowspan="1" align="center"| רוזנויות הולנד וזילנד 1354–1388
|-
| rowspan="1" align="center"| רוזנות אנו 1356–1388
|}

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1330
קטגוריה:נפטרים ב-1389
רטופה דוגוני

רטופה דוגוני (שם מדעי: Ratufa bicolor מכונה גם סנאי גדול שחור וסנאי גדול מלזי) הוא מין של סנאי עצים גדול השייך לסוג רטופה שבמשפחת הסנאיים. הרטופה שכיחה בצפון בנגלדש, בצפון הודו, מזרח נפאל, בהוטן, דרום סין, מיאנמר, לאוס, קמבודיה, וייטנאם ומערב אינדונזיה. בנוסף למין זה, קיימים שלושה מינים נוספים השייכים לסוג רטופה.

== תיאור ==
לרטופה דוגוני זנב ארוך וגוף צר. אורך הראש והגוף נעים בין 35 סנטימטרים ל-58 סנטימטרים ואורך הזנב יכול להגיע עד 60 סנטימטרים. משקלם הוא כשלושה ק"ג. צבע הגב, האוזניים והזנב הוא חום כהה עד שחור, והבטן בצבע מעט בהיר יותר. כל המינים אשר שייכים לסוג רטופה נחשבים לגדולים שבמשפחת הסנאיים.

== מחייה ==
לרטופה דוגוני מגוון רחב של אזורים למחיה והמשותף להם הוא סביבה המיוערת. טווח המפלס שבו הם יכולים לחיות הוא מגובה הים ועד לפחות 1,400 מטרים. בשנים האחרונות, הרטופות הדו-צבעיות סובלות מהתערבות במחייתם על ידי התיישבות האדם (כריתת עצים, בניית בנייני מגורים וכו') שגרמה להיעלמות של 30% מאוכלוסיית הרטופות בעשר השנים האחרונות. לעומת זאת, ישנם מקומות ובהם הרטופות מוגנות מפני ציידים וחיות טורפות על ידי חוקים ומסורות.

== התנהגות ==
רטופה דוגוני פעיל ביום ובעיקר בצמרות העצים, ומדי פעם יורד מן העצים על מנת לאכול על האדמה. הרטופה נכנסת במקרים נדירים לשטחי מגורים של בני אדם ומעדיפה את הטבע. הרטופה ניזונה מזרעים, אצטרובלים, פירות ועלים. הרטופה חיה כמעט תמיד לבדה, ומולידה בין 1–2 צאצאים, שאותם היא מגדלת במעין קן שהיא בונה בין ענפי העצים.

==תת-מינים==
* R. b. bicolor
* R. b. condorensis
* R. b. felli
* R. b. gigantea
* R. b. hainana
* R. b. leucogenys
* R. b. melanopepla
* R. b. palliata
* R. b. phaeopepla
* R. b. smithi

==קישורים חיצוניים==

== הערות שוליים ==

קטגוריה:טקסונים שתוארו בידי אנדרס אריקסון ספרמן
קטגוריה:רטופה
קטגוריה:הודו: יונקים
קטגוריה:מלזיה: יונקים
קטגוריה:לאוס: יונקים
קטגוריה:בעלי חיים שתוארו ב-1778
פיתוח עץ

"[[תנשמת" (1847), פיתוח-עץ מאת תומאס ביווק]]
"פיתוח עץ" או "תחריט עץ" (באנגלית: Wood engraving) היא טכניקת הדפס שבמסגרתה חורט האמן דימוי בבלוק עץ, ולאחר מכן מודפסת הגלופה בטכניקה של דפוס בֶּלֶט.

==תיאור==
טכניקת פיתוח העץ התפתחה מטכניקת חיתוך העץ במהלך המאה ה-18 באירופה. אמנים כגון תומאס ביואיק (Bewick) החלו להשתמש בלוחות עץ קשים, עשויים מעצים כגון אֶשְׁכְּרוֹעַ (boxwood), אגס או דובדבן, על מנת ליצור דימויים המאופיינים בפרטים רבים ועדינים, ובניגודיות גבוהה בין האזורים המודפסים לבין משטחי הנייר שלא הודפסו. השימוש בסוג עץ כזה מבדיל את פיתוח העץ מחיתוך העץ. השימוש בעץ קשה גרר גם שימוש בכלי חיתוך ומַפְסָלוֹת שונות, כגון חֶרֶט (burin), שיצרו קו שונה מן המשטחים האופייניים לחיתוך העץ.

בטכניקת פיתוח העץ חורט האמן דימוי אל תוך גוש ("בלוק") של עץ. לאחר שהושלמה הגלופה מורחים עליה צבע דפוס בעזרת גלגלת. הצבע נצמד רק לפני השטח של הבלוק, ואילו במגרעות, בשקעים ובנקבים הצבע איננו נתפס. לאחר מכן מצמידים אל לוח ההדפסה גיליון נייר ומדפיסים את הדימוי בעזרת מכבש או בהדפסה ידנית.

חוזקו של העץ מאפשר להדפיס עותקים רבים מן הגלופה, ללא שחיקה רבה שלה. על כן, הרבו להשתמש בטכניקה זו בהדפסה של איורים עבור כתבי עת ובעיטור ספרים – עד לשלהי המאה ה-19, אז החלו להשתמש בטכניקות של דפוס אופסט עבור הדפסת כמות גדולה של עותקים. כיום משמשת הטכניקה בעיקר אמנים היוצרים הדפסים אמנותיים. 

==קישורים חיצוניים==

* 
* 

קטגוריה:ציור
קטגוריה:דפוס
קטגוריה:דפוס בלט
קטגוריה:טכניקות אמנותיות
קטגוריה:העץ בשירות האדם
מיקיטה שבצ'נקו

מיקיטה רוסלאנוביץ' שבצ'נקו (באוקראינית: Мики́та Русла́нович Шевче́нко ; נולד ב-26 בינואר 1993 בהורליבקה) הוא כדורגלן אוקראיני המשחק בעמדות השוער בקבוצת אולקסנדריה מליגת העל האוקראינית ובנבחרת אוקראינה.

== קריירה ==
שבצ'נקו החל את קריירת הכדורגל שלו במועדון הכדורגל בשחטאר דונצק. הוא גדל במחלקת הנוער שלה ובשנת 2009 עלה לקבוצה הבוגרת ומאז, באופן רשמי הוא שחקן הקבוצה מאז. אך בפועל שיחק משחקים בודדים שורות שחטאר. בעונת 2011/2012 הושאל לקבוצת איליצ'בץ מריאופול, אבל גם שם לא זכה להשתתף במשחקי ליגה. לאחר מכן שיחק שתי עונות בשורות זוריה לוהנסק בהשאלה משחטאר. בשנת 2016 חזר לשחטאר.

==נבחרת==
שבצ'נקו שיחק בכל שכבות הגיל של הנבחרות הלאומיות של אוקראינה. ב-2011 שיחק את משחקו הראשון בשורות נבחרת הנוער של אוקראינה. 
הוא שיחק בנבחרת הנוער במשך שנה וחצי. מנבחרת הנוער המשיך לנבחרת הצעירה.

שבצ'נקו זומן לראשונה לנבחרת הלאומית של אוקראינה ב-2014. היה בסגל נבחרת אוקראינה ליורו 2016. עדיין לא שותף באף אחד ממשחקיה הרשמיים של הנבחרת.

==תארים==
* אליפות אוקראינה : 2016/2017 
* הגביע האוקראיני: 2016/2017

==קישורים חיצוניים==

קטגוריה:שוערי כדורגל אוקראינים
קטגוריה:כדורגלנים אוקראינים
קטגוריה:כדורגלני שחטאר דונצק
קטגוריה:כדורגלני מריופול
קטגוריה:כדורגלני זוריה לוהנסק
קטגוריה:כדורגלני קרפטי לבוב
קטגוריה:כדורגלני אולקסנדריה
קטגוריה:כדורגלני נבחרת אוקראינה
קטגוריה:הורליבקה: כדורגלנים
קטגוריה:כדורגלני יורו 2016
קטגוריה:אוקראינים שנולדו ב-1993
ג'ונתן אייזק

ג'ונתן ג'ודה אייזק (באנגלית: Jonathan Judah Isaac; נולד ב-3 באוקטובר 1997) הוא כדורסלן אמריקאי המשחק בעמדות הפאוור פורוורד והסמול פורוורד בקבוצת אורלנדו מג'יק מליגת ה-NBA. שיחק באוניברסיטת המדינה של פלורידה.

==נעורים וקריירת מכללות==
אייזק נולד ברובע הברונקס שניו יורק, בנה של ג'קי אלן ילידת סנט קיטס, ולו חמישה אחים ואחיות. בגיל 10 עבר עם משפחתו לנייפלס שבפלורידה. לאחר שנתיים בתיכון בעיר מגוריו עבר לבית הספר הבינלאומי בהוליווד שבפלורידה ובשנתו האחרונה למד בפנימיית הספורט אקדמיית IMG בבריידייטון שבפלורידה. 

בליגת המכללות שיחק בעונת 2016/2017 באוניברסיטת המדינה של פלורידה. הוא סיים את העונה עם ממוצע של 12 נקודות ו-7.8 ריבאונדים למשחק. בתום העונה נבחר לחמישיית שחקני העונה הראשונה בליגת ה-ACC אליה משתייכת פלורידה סטייט.

==קריירת ה-NBA==
בדראפט ה-NBA{{כ}} 2017 נבחר במקום השישי על ידי אורלנדו מג'יק. פציעה בקרסולו הימני הגבילה את אייזק, ומנעה ממנו לשחק במשך רוב אותה עונה. בעונתו השנייה הפך לשחקן חמישייה קבוע, ותרם 9.6 נקודות ו-5.5 ריבאונדים בממוצע למשחק.

ב-1 בינואר 2020 נפצע בברכו השמאלית, ונאלץ להחמיץ את 21 המשחקים הבאים. ב-2 באוגוסט, במשחק השני מאז חזרתו מהפציעה, סבל מקרע ברצועה הצולבת הקדמית של אותה הברך, בגינו הושבת ממשחק עד לסיום עונת .

בדצמבר 2020 חתם באורלנדו על הארכת חוזה ל-4 עונות נוספות, החל מעונת , בסך כ-80 מיליון דולר.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| אורלנדו	|| 27 || 10 || 19.9 || 0.379 || 0.348 || 0.760 || 3.7 || 0.7 || 1.2 || 1.1 || 5.4
|- style="background-color: #EFEFEF;"		|| 
| 	|| אורלנדו	|| 75 || 64 || 26.6 || 0.429 || 0.323 || 0.815 || 5.5 || 1.1 || 0.8 || 1.3 || 9.6
|-		|| 
| 	|| אורלנדו	|| 34 || 32 || 29.2 || 0.470 || 0.340 || 0.779 || 6.8 || 1.4 || 1.6 || 2.3 || 11.9
|- style="background-color: #EFEFEF;"		|| 
| 	|| אורלנדו	|| 11 || 0 || 11.3 || 0.415 || 0.400 || 0.556 || 4.0 || 0.5 || 1.3 || 0.4 || 5.0
|- style="background-color:#80BFFF; font-weight:bold;"		|| 
| קריירה || 		|| 147 || 106 || 24.7 || 0.434 || 0.333 || 0.789 || 5.3 || 1.0 || 1.1 || 1.4 || 9.0
|}

===בפלייאוף ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-
| 
| אורלנדו
| 5 || 5 || 27.4 || 0.275 || 0.200 || 0.875 || 6.2 || 0.4 || 0.4 || 1.0 || 6.6
|- style="background-color:#80BFFF; " class="sortbottom"
| colspan="2"| 
| 5 || 5 || 27.4 || 0.275 || 0.200 || 0.875 || 6.2 || 0.4 || 0.4 || 1.0 || 6.6
|}

==קישורים חיצוניים==

* [http://www.seminoles.com/ViewArticle.dbml?ATCLID=211063844 פרופיל], באתר אוניברסיטת המדינה של פלורידה

==הערות שוליים==

קטגוריה:ניו יורק: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של פלורידה
קטגוריה:כדורסלני אורלנדו מג'יק
קטגוריה:בחירות דראפט של אורלנדו מג'יק
קטגוריה:מדינת ניו יורק: כדורסלנים
קטגוריה:כדורסלני לייקלנד מג'יק
קטגוריה:אמריקאים שנולדו ב-1997
רצח באוריינט אקספרס (סרט, 2017)

רצח באוריינט אקספרס (באנגלית: Murder on the Orient Express) הוא דרמת-מותחן תקופתי בריטי-אמריקאי משנת 2017 שביים הבמאי והשחקן קנת בראנה ואשר מבוסס על רומן מתח באותו השם שנכתב על ידי אגתה כריסטי בשנת 1934. זהו סרט מסוגת "מי עשה את זה?" שבו מככבים אנסמבל שחקנים הכוללים את בראנה עצמו בתפקיד הבלש הרקול פוארו, ג'וני דפ, פנלופה קרוז, מישל פייפר, וילם דפו, ג'וש גד, ג'ודי דנץ', דייזי רידלי, דרק ג'קובי ולסלי אודום ג'וניור.

==תקציר העלילה==
בשנת 1934, לאחר שהבלש הרקול פוארו מצליח לפענח מקרה של גנבה בירושלים, הוא נוסע לחופשה באיסטנבול, אך מוזעק לאנגליה, ויוצא לדרך ברכבת האוריינט אקספרס, העומדת לצאת למסע ארוך מאיסטנבול לפה-דה-קאלה הגובלת בתעלת למאנש. קודם עלייתו לרכבת הוא פוגש מכר ותיק, בוק, מנהל הרכבת.

במהלך הנסיעה, פונה אל פוארו אחד הנוסעים, איש העסקים האמריקאי אדוארד ראצ'ט, שמספר לו שמאיימים על חייו ומבקש מפוארו שיגלה מי מאיים עליו, אך פוארו מסרב. הרכבת ממשיכה בנסיעתה, אולם נאלצת לעצור באמצע הדרך, כאשר הקטר נשמט בשל מפולת שלגים. למחרת בבוקר ראצ'ט נמצא בתאו ללא רוח חיים, עם 12 דקירות סכין בחזהו. מנהל הרכבת, בוק, מבקש מפוארו לפענח את התעלומה עד שהרכבת התקועה תחולץ ותגיע לתחנה הקרובה.

==אנסמבל השחקנים==
* קנת בראנה - הרקול פוארו, בלש.
* ג'וני דפ - אדוארד ראצ'ט, גנגסטר.
* פנלופה קרוז - פילאר אסטרוואדוס, מיסיונרית.
* מישל פייפר - מיס קרוליין האברד, "ציידת בעלים". אמה של סוניה וסבתה של דייזי.
* וילם דפו - גרהרד הרדמן, פרופסור.
* ג'וש גד - הקטור מק'קווין, המזכיר והעוזר האישי של ראצ'ט.
* ג'ודי דנץ' - נטשה דרגומירוף, נסיכה.
* דייזי רידלי - מרי דבנהאם, האומנת של דייזי.
* דרק ג'קובי - אדוארד הנרי מסטרמן, משרתו של ראצ'ט.
* אוליביה קולמן - הילדגרד שמידט, המשרתת האישית של נטשה דרגומירוף.
* לסלי אודום ג'וניור - ג'ון ארבת'נוט, רופא.
* מרוואן קנזארי - פייר מישל, כרטיסן.
* לוסי בוינטון - הלנה אנדרני, רוזנת.
* סרגיי פולונין - רודולף אנדרני, רוזן.
* מנואל גרסיה-רולפו - בנימינו מארקז, סוכן מכירות.
* טום בייטמן - מ. בוק, מנהל הרכבת.
* פיל דאנסטר - קולונל ג'ון ארמסטרונג

==יציאה לאקרנים==
הסרט הופץ על ידי החברה פוקס המאה ה-20 והוא עלה לאקרנים בהקרנה ראשונה ומצומצמת ב-3 בנובמבר 2017 בבריטניה. שבעה ימים לאחר מכן, ב-10 בנובמבר, התקיימה הקרנת הבכורה העולמית בארצות הברית. בישראל ההקרנה התחילה ב-9 בנובמבר 2017. מבט ותמונות ראשוניות על הסרט פורסמו בכתבה אקסקלוסיבית במגזין "אנטרטיינמנט ויקלי".

==קישורים חיצוניים==

מידע וכתבות

* 
ביקורות
* 
* 
* 
* 
* 

==הערות שוליים==

קטגוריה:סרטי קנת בראנה
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטי מתח אמריקאיים
קטגוריה:סרטי מתח בריטיים
קטגוריה:סרטי 2017
קטגוריה:סרטים אמריקאיים מבוססי ספרים
קטגוריה:סרטים בריטיים מבוססי ספרים
קטגוריה:אגתה כריסטי
קטגוריה:סרטי פוקס המאה ה-20
קטגוריה:סרטי מישל פייפר
קטגוריה:סרטים שמתרחשים ברכבת
קטגוריה:הרקול פוארו
וילהלם השני, דוכס בוואריה

וילהלם השני, דוכס בוואריה (בגרמנית: Wilhelm II. von Bayern; 5 באפריל 1365 - 31 במאי 1417), היה דוכס בוואריה-שטראובינג בין השנים 1404–1417. וילהלם היה קרוי גם וילם השישי, רוזן אנו או וילם הרביעי, רוזן הולנד או וילם החמישי, רוזן זילנד.

==ביוגרפיה==
וילהלם נולד ב-5 באפריל 1365, לאלברכט הראשון, דוכס בוואריה ולמרגרטה מבריג, בתם של לודוויג הראשון, דוכס בריג ואגנס מזאגן.

שלט האצולה של וילהלם השני
בשנת 1340 איחד סבו לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם סבתו מרגרט השנייה, רוזנת אנו ברוזנויות אנו הולנד וזילנד. לאחר מות סבו בשנת 1347 שלטו אביו אלברכט הראשון, דוכס בוואריה ואחיו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין האחים, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ולדוכסות בוואריה-שטראובינג שבה שלטו במשותף אלברכט הראשון ווילהלם הראשון, דוכס בוואריה.

אלברכט ווילהלם הראשון לא חילקו ביניהם את הנחלות, אלא וילהלם התמקד בנחלות אמם בארצות השפלה, בעוד אלברכט טיפח את השטחים בבוואריה התחתונה. בשנת 1356 מתה אמם מרגרט השנייה, רוזנת אנו, ובשנת 1357 חלה וילהלם הראשון במחלת נפש, ואלברכט השתלט גם על השטחים בארצות השפלה.

בשנת 1385 התחתן וילהלם עם מרגריט מבורגונדי, דוכסית בוואריה, בתם של פיליפ השני, דוכס בורגונדיה ומרגריט השלישית, רוזנת פלנדריה, בעוד אחותו מרגרטה מבוואריה התחתנה עם אחיה של אשתו ז'אן הראשון, דוכס בורגונדיה.

בשנת 1404 מת אביו אלברכט הראשון, דוכס בוואריה, ווילהלם ירש את נחלותיו בבוואריה-שטראובינג ובארצות השפלה. בשנת 1408 ניצחו וילהלם וז'אן הראשון, דוכס בורגונדיה בקרב אותיה את לודוויג השביעי, דוכס בוואריה ואזרחי ליאז', שהתמרדו נגד יוהאן מבוואריה, בישוף ליאז'. בשנת 1412 הביס וילהלם את יוהאן החמישי, הלורד של ארקל, וסיפח חלק מנחלותיו לרוזנות הולנד.

ב-31 במאי 1417 מת וילהלם בבושן, ולאחר מותו פרץ מאבק ירושה בין בתו יקובה, רוזנת אנו לאחיו יוהאן השלישי, דוכס בוואריה. בשנת 1425 נרצח יוהאן השלישי, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת הדוכסות בין הענפים האחרים של בוואריה, ואילו יקובה, רוזנת אנו קיבלה את הרוזנויות בארצות השפלה, אותם נאלצה למסור בשנת 1432 לפיליפ השלישי, דוכס בורגונדיה.

== אילן יוחסין ==

{| class="wikitable" style="margin:auto;text-align:center;"
|-
| colspan="3" align="center"| וילהלם השני, דוכס בוואריה בית ויטלסבאך נולד:5 באפריל 1365 מת:31 במאי 1417
|-
| rowspan="2" align="center"| אלברכט הראשון (אלברט)
| rowspan="1" align="center"| דוכסות בוואריה-שטראובינג 1404–1417
| rowspan="1" align="center"| יוהאן השלישי
|-
| rowspan="1" align="center"| רוזנויות אנו הולנד וזילנד 1404–1417
| rowspan="1" align="center"| יקובה
|}
==קישורים חיצוניים==

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1365
קטגוריה:נפטרים ב-1417
יחסי הרפובליקה הדמוקרטית של קונגו – ישראל

ראשי הממשלה [[לאונרד מלאמבה ולוי אשכול, 1966]]
יחסי הרפובליקה הדמוקרטית של קונגו – ישראל הם יחסי החוץ בין הרפובליקה הדמוקרטית של קונגו לבין ישראל. לרפובליקה הדמוקרטית של קונגו שגרירות בהרצליה פיתוח ולישראל יש קונסול כבוד בקינשאסה.
ישראל מיוצגת על ידי השגרירות הישראלית בקמרון.

ישראל קיימה יחסים דיפלומטיים עם קונגו-לאופולדוויל החל מעצמאותה ביוני 1960. אהוד אבריאל שימש כשגריר ישראל הראשון למדינה.
באפריל 1963 פנתה ממשלת קונגו לישראל בבקשה שתסייע לה לארגן מחדש את צבאה, ובמסגרת ההסכם השתתפו כמאתיים חיילים בקורס צניחה בקיץ אותה שנה, בהם גם רמטכ"ל הצבא, הגנרל מובוטו.

בדצמבר 1963 ערך נשיא קונגו, ז'וזף קסא-וובו, ביקור ממלכתי בישראל. בקיץ 1966 ביקר ראש ממשלת ישראל לוי אשכול ביקור ממלכתי בקונגו.

ב-1963 מונה שגריר קונגו בישראל, והשגרירות, שהוקמה ב-1965, ישבה בירושלים.

לאחר מלחמת יום הכיפורים ניתקה זאיר את יחסיה עם ישראל בעקבות הבטחת מדינות ערב לסיוע כספי בתמורה לניתוק הקשרים עם ישראל והחלטת האיחוד האפריקאי. בתקופת ניתוק היחסים יוצגה ישראל בזאיר על ידי דנמרק.

היחסים בין המדינות חודשו במאי 1982. בין היתר, ב-1983 נחתם הסכם צבאי בין המדינות, במסגרתו חימשה ואימנה ישראל את יחידות העילית של הצבא הקונגולזי. באותה תקופה אמר מובוטו כי: "זאיר מטילה על ישראל את המשימה לארגן מחדש את כל צבאה", והיה ידוע בכך שנהג לענוד את כנפי הצניחה הישראליות. בתקופה זו נערכו מספר ביקורים של הצמרת הישראלית במדינה.

בנוסף, הקהילה היהודית בקונגו סיפקה גורם נוסף לצמיחת היחסים בין המדינות. רוב יהודי המדינה עזבו עם סיום השלטון הבלגי, וכיום הקהילה במדינה מונה כ-100 חברים. ברפובליקה הדמוקרטית של קונגו קיימת ישיבה חרדית, ויחסיה הטובים עם היהדות מתבטאים גם בביקורים בארגונים יהודיים בעולם.

כיום, עיקר היחסים בין המדינות נסבים סביב סיוע הומניטרי של ישראל לרפובליקה הדמוקרטית של קונגו, וכן סביב ייצוא וייבוא בין המדינות.

ב-2003 סגרה ישראל את שגרירותה בקינשאסה עקב מלחמת קונגו השנייה.<ref></ref>

באוקטובר 2021 הודיע נשיא הרפובליקה הדמוקרטית של קונגו פליקס צ'יסקדי, במהלך ביקורו בישראל כי מדינתו מתכוונת לפתוח נציגות דיפלומטית בירושלים ולמנות שגריר בישראל. כמו כן, הביע תמיכתו בצירופה של ישראל כמשקיפה בארגון האיחוד האפריקאי.

בספטמבר 2023 הודיעו ראש ממשלת ישראל בנימין נתניהו ונשיא הרפובליקה הדמוקרטית של קונגו פליקס צ'יסקדי כי ישראל תפתח שגרירות בקינשאסה, וכי קונגו תעביר את שגרירותה בישראל לירושלים.

== קישורים חיצוניים ==

* 
* 

== הערות שוליים ==

*
קים ריינולדס

קים ריינולדס (באנגלית: Kim Reynolds; נולדה ב-4 באוגוסט 1959) היא פוליטיקאית אמריקאית חברת המפלגה הרפובליקנית המכהנת כמושלת איווה. היא האישה הראשונה המכהנת בתפקיד זה.

==ביוגרפיה==
ריינולדס נולדה בשם קימברלי קיי סטרון בסנט צ'ארלס שבמחוז מדיסון באיווה ולמדה בטרורו.

לאחר התיכון החלה ללמוד באוניברסיטת המדינה נורת'ווסט מיזורי, אך לא סיימה את התואר הראשון. היא עבדה כעוזרת רוקח ולאחר מכן כפקידה במכון הרישוי של מחוז קלארקי.

את הקריירה הציבורית החלה ב-1995 כשנבחרה לגזברית מחוז קלארקי. בתקופה זו התמכרה לאלכוהול, היא נעצרה פעמיים בגין נהיגה בשכרות ונכנסה לתוכנית גמילה. נבחרה פעמיים נוספות לגזברית המחוז וכיהנה סך הכל 14 שנים בתפקיד. במהלך כהונתה שימשה גם נשיאת התאחדות גזברי המחוזות של איווה.

ב-2008 נבחרה לסנאט של איווה. ב-2010 הצטרפה לקמפיין הבחירות של טרי ברנסטאד למושל איווה, כמועמדת לתפקיד סגניתו. השניים זכו בבחירות והושבעו לתפקידיהם בינואר 2011. ב-2014 זכו השניים בבחירות לתקופת כהונה שנייה.

לאחר מינויו של ברסטאד על ידי הנשיא דונלד טראמפ לשגריר ארצות הברית בסין, מונתה ריינולדס ב-24 במאי 2017 למושלת איווה במקומו. בנובמבר 2018 נבחרה לתקופת כהונה מלאה.

ב-1982 נישאה לקווין ריינולדס והם הורים לשלוש בנות. בסוף 2016 סיימה תואר ראשון מאוניברסיטת המדינה של איווה.

ביוני 2023 נפגשה עם ראש ממשלת ישראל בנימין נתניהו, לרגל 75 שנה להקמת מדינת ישראל.

==קישורים חיצוניים==

* 

* [https://governor.iowa.gov/about-the-governor קים ריינולדס] באתר מושל איווה
* [https://votesmart.org/candidate/biography/103324/kim-reynolds#.WTFCNdQrLs0 קים ריינולדס] באתר votesmart.org
* [http://www.desmoinesregister.com/story/news/politics/2017/01/11/kim-reynolds-history-in-iowa/96182144/ How Kim Reynolds ascended to Iowa's governorship], desmoinesregister.com, 11 בינואר 2017
* [https://www.legis.iowa.gov/DOCS/Resources/Register/Chapter_1_Elected_Officials.pdf ביוגרפיה כסגנית המושל] באתר מדינת איווה

==הערות שוליים==

קטגוריה:מושלי איווה
קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של איווה
קטגוריה:בוגרות אוניברסיטת מדינת איווה
קטגוריה:בוגרי אוניברסיטת המדינה של איווה
קטגוריה:פוליטיקאיות אמריקאיות
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
איך האדם הקדמון המציא לגמרי במקרה את הקבאב הרומני

אֵיךְ הָאָדָם הַקַּדְמוֹן הִמְצִיא לְגַמְרֵי בְּמִקְרֶה אֶת הַקַּבָּאב הָרוֹמָנִי הוא ספר ילדים ישראלי שחיבר הסופר מאיר שלו, ושיצא לאור בשנת 1993 בהוצאת עם עובד. את הספר אייר יוסי אבולעפיה.

בשיחה שנערכה עמו בשנת 2020<ref></ref>, בחר מאיר שלו בספר זה כספרו האהוב עליו ביותר מבין הספרים שכתב לילדים, ובכלל כספרו האהוב עליו ביותר.

==עלילה==
בספר מספר סבא יקיר לנכדו מיכאל על האדם הקדמון, שמאס באכילת שורשים, לטאות ודרדרים, והחליט שהוא רוצה קבאב רומני. מאחר שבימים ההם עוד לא היו רומנים וגם לא היו מסעדות, יצא האדם הקדמון לחפש אחר הקבאב הרומני. הסיפור מתאר את החיפושים הארוכים וגם את הדרך המופלאה שבה נוצר, בסופו של דבר, הקבאב הרומני.

===מוסר השכל===
בלא להזכיר זאת באופן מפורש, הספר מלמד כי בחיים לעיתים מומצאים דברים חשובים לאו דווקא כתוצאה של תכנון ומחשבה מראש, אלא תוך צירופי מקרים ונסיבות.

==הערות שוליים==

קטגוריה:הוצאת עם עובד: ספרי ילדים
קטגוריה:ספרי 1993
קטגוריה:ספרי ילדים ונוער בעברית
קטגוריה:ספרי ילדים של מאיר שלו
Dançando

Dançando (בעברית: ריקוד) הוא סינגל שהוקלט על ידי הזמרת-יוצרת הברזילאית איווטי סנגלו, בשיתוף הזמרת הקולומביאנית שאקירה, מתוך האלבום Real Fantasia. השיר יצא לאור ב-16 בינואר 2013, כסינגל השני מן האלבום.

במצעד הברזילאי הרשמי הגיע השיר אל המקום ה-16, ובמצעדים נלווים שכלולים באותו מצעד הצליח להגיע אל המקום הראשון.}

== רקע וכתיבה ==
השיר נכתב על ידי דן קמביה ודייווי סאלס, והופק על ידי אלכסנדר לינס. השיר הוא שיתוף הפעולה הראשון של שאקירה עם סנגלו.

== וידאו קליפ ==
לשיר לא צולם ווידאו קליפ רשמי, אך במקומו העלתה סנגלו הופעה לערוץ היוטיוב שלה, שבה היא שרה את השיר. בהופעה ניתן לראות את מעריציהן של השתיים, כשהם מחזקים שלטים שבהם הם מביעים את הערכתם כלפיהן.

נכון ל-13 ביולי 2018, ההופעה צברה למעלה מ-8 מיליון צפיות.

== מיקומי שיא ==
עם יציאתו נכנס השיר היישר אל המקום ה-16 במצעד הרשמי של ברזיל.}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירים בפורטוגזית
קטגוריה:שירים שנכתבו על ידי שאקירה
קטגוריה:שירי רגאטון
קטגוריה:שירי פופ לטיניים
ברן ולותין

סיפורם של ברן ולות'יין (באנגלית: The Tale of Beren and Lúthien) הוא ספר רומנטיקה-פנטזיה מאת ג'ון רונלד רעואל טולקין, אשר פורסם בשנת 2017, כ-44 שנים לאחר מותו, ונערך על ידי בנו של טולקין, כריסטופר טולקין. הספר עוסק בסיפורם של האדם ברן והעלפית לותין וסיפור אהבתם, אשר מתרחש בעידן הראשון של הארץ התיכונה, כ-6,500 שנים לפני התרחשות עלילת הספרים "שר הטבעות" ו"ההוביט". טולקין כתב גרסאות רבות על סיפורם של ברן ולותין, וחלקן נמצאות בספר "הסילמריליון". סיפורם של ברן ולותין מוזכר רבות ב"שר הטבעות", בעקבות חשיבותם ותרומתם בסילמרליון.

ברן, בנו של ברהיר, חילץ סילמריל מכתר הברזל של מרגות, כמוהר, עבור לותיין, בתו של מלך העלפים תינגול. ידו נגדעה ביד הזאב קרכרות כשהסילמריל אחוז בתוכה ובהמשך הוא נהרג על ידי קרכרות, אך לותיין התחננה לפני מנדוס, וָלָא המוות, שופט המתים, והוא החזירו לחיים, בתמורה לכך שתהפוך לבת-תמותה.

ברן ולותיין חיו את חייהם בטול-גאלן באוסיריאנד. ניניהם היו אלרונד ואלרוס. 

את ההשראה לסיפור האהבה לקח טולקין מסיפור אהבתו לאשתו אדית', ולאחר מותה הוא חרט על מצבת קברה גם את השם לות'יין, ובהמשך נחרט השם "ברן" גם על מצבת קיברו שלו.

== קישורים חיצוניים == 
<div class="mw-content-ltr">
* [https://web.archive.org/web/20110719150156/http://fan.theonering.net/middleearthtours/berenandluthien.html The Tale of Beren and Lúthien at theonering.net]
</div>

קטגוריה:הארץ התיכונה
קטגוריה:יצירות שהתפרסמו לאחר מות מחבריהן
קטגוריה:שר הטבעות
קטגוריה:ספרי ג'. ר. ר. טולקין
Rabiosa

Rabiosa (באנגלית: Raging, ובעברית: סוער) הוא סינגל שהוקלט על ידי הזמרת הקולומביאנית שאקירה, מתוך אלבומה התשיעי, Sale el Sol. השיר יצא לאור ב-8 באפריל 2011, כסינגל השלישי מתוך האלבום.

לשיר יצאו שתי גרסאות; האחת בשפה האנגלית בשיתוף פיטבול, והשנייה בשפה הספרדית בשיתוף אל קאטה. שתי הגרסאות זכו לשבחים ולהצלחה רבה בכל העולם.

במצעדים זכה השיר להצלחה רבה גם כן, כאשר נכנס היישר אל המקום הראשון במצעד הספרדי, והפורטוגזי.

== רקע וכתיבה ==
השיר נכתב על ידי שאקירה, ארמנדו פרז, ואדוארד בלו, והופק על ידי שאקירה, לואיס פרננדו אוצ'ואה, ג'וש אברהם, אוליגי, אל קאטה, וג'ים ג'ונסין.

לפני שהחליטה שאקירה כי לסינגל יצאו שתי גרסאות שונות, הוחלט כי עטיפת הסינגל תירשם ללא קרדיט עם כל מי שהשתתף בכל אחת מן הגרסאות השונות שיצאו לשיר. לבסוף, עטיפת הסינגל הציגה את שמו ואת שמה של שאקירה, ואותה כשהיא נשענת על שלג בבגדים קצרים בצבע לבן שמשתלבים יחדיו.

== וידאו קליפ ==
הווידאו קליפ הנלווה שצולם לשיר פורסם בסמוך ליציאת השיר כסינגל. בקליפ נראית שאקירה כשהיא משתטה בתוך מועדון ביחד עם בן זוגה. בין לבין ניתן לראותה כשהיא שוחה בבריכת כדורים צבעוניים העשויים מפלסטיק.

שני הקליפים שצולמו לשתי הגרסאות מכילות את אותן סצנות, כאשר השוני ביניהם הוא בשורות השיר ששר כל אחד בזמן שהקליפ מתנגן.

מונה הצפיות של שני הקליפים כאחד עומד על כ-300 מיליון צפיות.

== מיקומי שיא ==
הצלחתו של השיר התמקדה בעיקר באמריקה הלטינית, שם נכנס לעשיריות וחמישיות פותחות מרובות.

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|פלטינה
|30,000
|-
!בלגיה (BEA)
|זהב
|15,000
|-
!מקסיקו (AMPROFON)
|פלטינה ×2
|120,000
|-
!ספרד (PROMUSICAE)
|פלטינה
|40,000
|-
!שווייץ (IFPI Switzerland)
|זהב
|15,000
|-
! colspan="3" |סיכום
|-
!בכל העולם
|
|1,500,000
|}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירי פיטבול
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על מיניות
קטגוריה:שירי דאנסהול
למור עכברי

למור עכברי (שם מדעי: Microcebus) הוא סוג ממשפחת הלמורים הצמריים שבעל-משפחת הלמורים החי במדגסקר.

== מאפיינים ==
למורים מסוג זה קטנים ביותר ואורכם עד 27 ס"מ. הקטן במיני הסוג - למור ברטה עכברי (Microcebus berthae) הוא הפרימט הקטן בעולם ואורכו 9.2 ס"מ. הם בעלי פרווה עבה ועיניים גדולות והם מותאמים לחיי לילה. כמו רוב הלמורים הם טובים בקפיצות ונעים כך בין העצים. הם פעילי לילה מובהקים.

תזונתם מגוונת הן מהחי והן הצומח. הם מעדיפים בעיקר חרקים ופירות וגם צוף. הם חיים ביערות גשם לחים וחלקם גם ביערות יותר חמים כמו יערות של עצי באובב.

הם יצורים יחידאים אך שוכנים בחורים בעצים בלהקות.

==מינים==
* למור עכברי אפור (Microcebus murinus)
*Microcebus griseorufus
*Microcebus ravelobensis
*Microcebus tavaratra
*Microcebus sambiranensis
*Microcebus simmonsi
*למור פטר עכברי (Microcebus myoxinus)
*למור עכברי רופוס (Microcebus rufus)
*למור ברטה עכברי (Microcebus berthae)
*Microcebus lehilahytsara
*Microcebus jollyae
*Microcebus macarthurii
*Microcebus mittermeieri
*Microcebus lokobensis
*Microcebus bongolavensis
*Microcebus danfossi
*Microcebus arnholdi
*Microcebus margotmarshae
*Microcebus gerpi
*Microcebus tanosi
*Microcebus marohita
*Microcebus ganzhorni
*Microcebus boraha
*Microcebus manitatra

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1834
קטגוריה:למורים צמריים
קטגוריה:טקסונים שתוארו בידי אטיין ז'ופרואה סנט-אילר
יחסי עיראק–שוודיה

יחסי עיראק–שוודיה הם יחסי החוץ בין עיראק לבין שוודיה. לעיראק יש שגרירות בסטוקהולם, ושגרירות שוודית חדשה בבגדאד נפתחה בשנת 2009.

שוודיה היא אחת התורמות הגדולות ביותר לכוח ההגנה על אנשי האו"ם בעיראק, שהוקם בשנת 2004.

== סחר ==
שוודיה ביססה במשך שנים רבות את קשרי המסחר עם עיראק. במהלך שנות ה-80 מספר גדול של חברות שוודיות נכחו בעיראק. מאז, לחברות שוודיות רבות קיים ידע רחב היקף על השוק העיראקי, ויש להן מוניטין טוב בתחום.

היצוא השוודי לעיראק במהלך השנים האחרונות כלל בעיקר מוצרים הנדסיים. היצוא לעיראק היה כמעט 444 מיליון קרונות שוודיות ב-2008, מהם 384 מיליון קרונות היו עבור מוצרים הנדסיים. היבוא השוודי מעיראק גדל ל-9 מיליון קרונות ב-2008, לאחר גדילה מהשנים הקודמות.

== פליטים עיראקיים ==
מאז 2003, 36,700 עיראקים הגישו בקשות לקבלת מקלט מדיני בשוודיה. שנת השיא הייתה 2007 עם 18,600 בקשות. כ-50 אחוזים מכלל הבקשות למקלט של עיראקים במדינות אירופה, ב-2006 וב-2007, היו בשוודיה. מאז 2003, כ-38,000 עיראקים קיבלו אשרת שהייה בשוודיה; יותר מ-20,000 מהן ניתנו לאחר בקשה למקלט, יותר מ-15,000 לצורך איחוד משפחות, ומעל 1,000 ליישוב מחדש.

== הפריצה לשגרירות שוודיה בעיראק ==
בסוף יוני 2023 אישרה שוודיה את הצתת הקוראן. לאחר קבלת ההחלטה, פליט עיראקי הצית וקרע את ספר הקוראן סמוך למסגד המרכזי בסטוקהולם. בתגובה לכך, פרצו המוני עיראקים לשגרירות שוודיה הנמצאת בבגדאד. ראש ממשלת עיראק, מוחמד שיאע א-סודאני, הורה לגרש ממדינתו את השגריר השוודי. באותו היום, איימה עיראק כי במידה ושוודיה תאפשר להצית שוב ספר קוראן, היא תנתק את היחסים עמה.

== קישורים חיצוניים ==
* [http://www.iraqembassy.se/e/efacts.htm שגרירות עיראק בסטוקהולם]
* [https://web.archive.org/web/20160303190350/http://www.swedenabroad.com/en-GB/Embassies/Baghdad/ שגרירות שוודיה בבגדאד]

== הערות שוליים ==

*
צדוק בסן

צדוק בַּסָּן (או: באסאן; א' באלול ה'תרמ"ב, 16 באוגוסט 1882 – 26 במאי 1956) היה צלם ירושלמי, מראשוני הצלמים היהודים בארץ ישראל בתקופת היישוב והצלם היהודי הראשון יליד הארץ.

==קורות חיים==
גן ילדים בירושלים, 1907, בתמונה שצילם בסן
צדוק, בן לרב יהושוע השיל יואל בסאן ונכד לרב אליהו שלמה זלמן בסאן, נולד בירושלים ונקרא על שם סב-סבו הרב צדוק בסן מתלמידי הגר"א מווילנה. בצעירותו התנסה בציור דיוקנאות ונופים, למד במוסדות תורניים, ולצד לימודיו למד צילום אצל ויליאם אדלשטיין. בשנת ה'תרס"א (~1901) נישא ללאה שרה בת אפרים ניסן זקס, בת העיר העתיקה בירושלים.

ב-1900 הקים את הסטודיו הראשון שלו בעיר העתיקה, ומאוחר יותר הקים את חנות הצילום (ה"צלמוניה") שלו, ברחוב החבשים במרכז ירושלים. הוא התחרה בצלמים הארמנים שפעלו בירושלים לפניו לבדם.

רבים מדיוקנותיהם המפורסמים של אישים ביישוב הישן צולמו בידי בסן.

ב-1954 מסר בסן לארכיון הציוני המרכזי את ארכיון צילומיו ובו למעלה מ-1,000 צילומים מחמישים שנות צילום בירושלים וסביבותיה.

בספטמבר 2005 הוצגה תערוכה מעבודותיו בשם "יתומות", שאצר הצלם וחוקר הצילום הארץ-ישראלי גיא רז, ובה הוצג תיעוד מחיי היומיום של בית היתומות הכללי ע"ש דוד וינגרטן בשכונת קריית משה שצילם בסן מאז הקמת המוסד ב-1902 ועד 1934, צילומי התערוכה לקוחים ברובם מאוסף בוקי בועז לצילום ישראלי, מבשרת ציון.

==משפחה==
אחותו, גולדה רוזנטל, הייתה מרַפאה ומיילדת ידועה בירושלים. בתה אסתר איטה שטמפפר הייתה אשתו של שלמה יצחק שטמפפר (בנו של יהושע שטמפפר). נכדה בנימין שטמפפר היה ממייסדי נתניה, ונכדתה שושנה הייתה מחלוצות העבודה הסוציאלית בארץ. בין ניניה: פרופ' יהושע בן אריה, פרופ' שאול שטמפפר ופרופ' דוד תמר.

==לקריאה נוספת==
* יתומות: בית היתומות הכללי ע"ש דוד וינגרטן, ירושלים: תצלומים, 1934–1902 / צדוק בסן; אוצר התערוכה ועורך הקטלוג: גיא רז;, ירושלים : בית האמנים; תל אביב: מוזיאון ארץ ישראל, 2005.
* מאיר ויגודר, 'צילום והידור: צדוק בסן – צלם החצר של ירושלים', תיאוריה וביקורת 19 (2001), 215–222. ([http://theory-and-criticism.vanleer.org.il/product/תיק-עבודות-צילום-והידור-צדוק-בסן-צלם-ה המאמר] באתר כתב העת)
* גיא רז, צלמי הארץ, תל אביב 2003, עמ' 32–33.
<div class="mw-content-ltr">
* Vivenne Silver-Brody, "Tsadok Bassan," Documentors of the Dream: Pioneer Jewish Photographers in the Land of Israel, 1890–1933, Jerusalem: Magnes Press, Hebrew University of Jerusalem, 1998, pp. 91 ff.
</div>

==קישורים חיצוניים==

* 
* 
* 
* [http://www.snunit.k12.il/jerusalem-photo/MAINBenDov.html גלריית צלמי ירושלים] על שם צדוק בסן, מכללת הדסה
** [http://www.snunit.k12.il/jerusalem-photo/MAINBassan.html צילומים שיצר צדוק בסן], באתר הגלריה על שמו

==הערות שוליים==

קטגוריה:ירושלים: אישים
קטגוריה:צלמים ישראלים
קטגוריה:צלמים ביישוב
קטגוריה:אנשי היישוב ילידי הארץ

קטגוריה:יהודים הקבורים בהר המנוחות
קטגוריה:ישראלים שנולדו ב-1882
קטגוריה:ישראלים שנפטרו ב-1956
קטגוריה:צילום מוקדם בארץ ישראל
יוהנס פטר

יוהנס פטר (בגרמנית: Johannes Vetter; נולד ב-26 במרץ 1993) הוא אתלט גרמני, אלוף העולם (לונדון 2017), בעל התוצאה השנייה בטיבה בהיסטוריה בהטלת כידון (97.76 מטר), המדרגת אותו במקום השני בכל הזמנים אחרי יאן ז'לזני מצ'כיה.

==ביוגרפיה==
פטר נולד וגדל בדרזדן שבגרמניה.

===2015===
באליפות העולם שנערכה בבייג'ינג, סין בסוף אוגוסט 2015 סיים פטר במקום שביעי בהטלת כידון בתוצאה של 83.79 מטר.

===2016===
באליפות אירופה שנערכה באמסטרדם בתחילת יולי 2016 הוא סיים במקום 16 בהטלת כידון בתוצאה של 79.98 מטר.

באולימפיאדת ריו דה ז'ניירו (2016) הוא סיים במקום רביעי בתוצאה של 85.32 מטר, שישה סנטימטר פחות מקשורן וולקוט מטרינידד וטובגו שזכה במדליית הארד.

===2017===
בתחרות שנערכה בדוחה במאי 2017 קבע בהטלת כידון שיא אישי חדש של 89.68 מטר ובהמשך באותה שנה זכה באליפות גרמניה בשיא אליפות חדש של 89.35 מטר. בתחרות שנערכה בלוצרן שבשווייץ ב-11 ביולי אותה שנה הוא קבע בהטלת כידון שיא גרמני חדש של 94.44 מטר, לפני בן ארצו תומאס רולר (89.45 מטר), שיפור של כמעט חמישה מטרים לשיאו ותוצאה המדרגת אותו במקום השני בכל הזמנים לאחר יאן ז'לזני מצ'כיה. באותה תחרות הוא קבע ארבע פעמים תוצאה מעבר ל-90 מטר.

====אלוף עולם====
באליפות העולם שנערכה בלונדון בתחילת אוגוסט אותה שנה הוא זכה במדליית זהב בתוצאה של 89.89 מטר, לפני יקוב ודלייך (89.73 מטר) ופטר פרידריך (88.32 מטר), שניהם מצ'כיה. בעקבות הישגיו הוכתר כאתלט השנה באירופה.

===2018===
בתחרות שנערכה בלייריה, פורטוגל ב-1 במרץ 2018 הוא קבע בהטלת כידון תוצאה של 92.70 מטר.

באליפות אירופה שנערכה בתחילת אוגוסט הוא סיים במקום חמישי בהטלת כידון בתוצאה של 83.27 מטר.

===2019===
יוהנס פטר, 2019
באליפות העולם שנערכה בדוחה, קטר בתחילת אוקטובר 2019 הוא זכה במדליית ארד בתוצאה של 85.37 מטר, אחרי אנדרסון פטרס מגרנדה (86.89 מטר) ומגנוס קירט מאסטוניה (86.21 מטר).

===2020===
בתחרות שנערכה בחוז'וב, פולין ב-6 בספטמבר 2020 קבע פטר בהטלת כידון שיא לאומי חדש של 97.76 מטר, התוצאה השנייה בטיבה בכל הזמנים.

===2021===
באולימפיאדת טוקיו (2020) סיים תשיעי בהטלת כידון בתוצאה של 82.52 מטר.

== שיאים אישיים ==
===אצטדיון===
* הטלת כידון: 97.76 מטר (2020), שיא גרמניה

==קישורים חיצוניים==

קטגוריה:מטילי כידון גרמנים
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:גרמנים שנולדו ב-1993
קטגוריה:מטילי כידון באולימפיאדת טוקיו (2020)
אליהו יעקב נסים

הרב אליהו יעקב נסים (1804–1869) היה שד"ר ירושלמי וחבר בית הדין של העדה הספרדית בעיר.

== ביוגרפיה ==
נולד בסלוניקי שביוון בשנת 1804 לרב יעקב נסים וריינא נסים. שורשי המשפחה בחבל קאסטילייה שבספרד עת עוד היו נקראים משפחת 'בנדיטו-ברוך' ממגורשי ספרד. עלה לישראל בשנת 1832 (ה'תקצ"ב), ונישא לרבקה. 

בין השנים 1856–1859 יצא כשד"ר לערי המערב הפנימי בצפון אפריקה מטעם כוללות הספרדים בירושלים, ובשנת 1863 יצא בשנית לשליחות בצפון אפריקה מטעם כוללות חברון. 

שימש כדיין של עדת הספרדים בעיר העתיקה בירושלים. מקום מושבו כדיין היה בית הכנסת ק"ק (קהל קדוש) גדול - בית הכנסת יוחנן בן זכאי - שבארבעת בתי הכנסת הספרדיים בעיר העתיקה. 

בשנת 1856 חתום על תעודות ההקמה של בית ספר למל בעיר העתיקה.

נשא לאשה את רבקה ונולדו להם ארבעה ילדים: הרב שמואל נסים, ריינה, רחל, וחיים נסים.

הלך לעולמו ב-2 ביוני 1869 (כ"ג בסיוון ה'תרכ"ט). הוספד על ידי הרב רחמים שאלתיאל יעקב ניניו בפרשת שלח לך בשבוע הפטירה. נקבר בהר הזיתים לצד אשתו רבקה בחלקת בוראק של הספרדים.
קבר אליהו נסים. צילום: ערן עזריאלי

== קישורים חיצוניים ==
* [https://www.geni.com/people/Rabbi-Eliyahu-Nissim/6000000007370516646?through=6000000000337886089 Rabbi Eliyahu Nissim], באתר Geni
* 
* 

קטגוריה:קצרמר אישים
קטגוריה:רבנים יוונים
קטגוריה:שד"רים
קטגוריה:ירושלים: אישים
קטגוריה:ירושלים: רבנים
קטגוריה:רבנים ספרדיים
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
שמואל נסים

הרב שמואל נסים (1840–1916) היה אב בית הדין של העדה הספרדית בירושלים, מרבני העדה וממייסדי ומנהלי בית החולים משגב לדך.

==קורות חיים==
נולד בירושלים בשנת 1840 (ה'תר"א) לרבקה ולרב אליהו יעקב נסים.

בשנת 1897 נבחר לשמש כחבר בוועד העדה הספרדית בירושלים. בהמשך שימש כחבר בית הדין של העדה בירושלים, ובשנת 1900 (ה'תר"ס) מונה לשמש כאב בית הדין. תחתיו שימשו כחברי בית הדין הרב שלום הדאיה, הרב אברהם גאגין והרב אברהם ביג'אג'ו.

שימש כגבאי בית החולים "משגב לדך" בירושלים, ונמנה עם מנהליו ומייסדיו בשנת ה'תר"ם לצד הרב מרדכי ישראל והרב גבריאל שבתי. כן שימש במשך כ-28 שנים כגבאי צדקה של עניי כוללות הספרדים בירושלים.

בשנת 1906 נבחר שוב לשמש כחבר בוועד העדה הספרדית לצד הרב נחמן בטיטו, הרב חיים משה אלישר והרב יעקב מאיר. בשנת זו, כשנפטר החכם באשי האחרון, הרב יעקב שאול אלישר, ספד לו הרב שמואל נסים ליד מיטתו ביציאה מבית הרב בדרך ההלוויה להר הזיתים. הרב שמואל התבקש לאחר מותו ברכה למלא את מקומו אך לא רצה, ובשנת 1907 מונה הרב אליהו משה פאניזיל לראשון לציון. כן ספד לרב חיים חזקיהו מדיני בבית הכנסת אשר בחצר משגב לדך.

במשך כ-40 שנה עבד ברבנות הדתית ושימש את מוסדות הקהילה של העדה הספרדית, במיוחד התבלט בחלוקת מזון לעניי העיר ירושלים, שימש כמנהל וראש ועד קופת התמחוי, והיה ממונה על כשרות המצות של העדה הספרדית.

הלך לעולמו ב-1 ביולי 1916 (ל' סיוון ה'תרע"ו) ונקבר בחלקת בוראק של הספרדים בהר הזיתים. הספידו אותו בביתו הרב אברהם ביג'אג'ו, ליד ביתו הראשון לציון הרב אליהו משה פאניז'יל, וכן הרב אברהם רומאנו. הרב שמואל נסים השאיר אחריו חיבור ספר דרושים בכתב יד, וחלק מחידושיו הודפסו ב'המאסף' בעריכת הרב בן ציון אברהם קואינקה, ובמספר ספרים נוספים של רבני התקופה.
קברו של שמואל נסים בהר הזיתים. כיתובו: מ"ק (מקום קבורת) הרה"ג (הרב הגאון) ראב"ד (ראש אב בית דין) סבא דמשפטים שימש בכל דבר שבקדושה לש"ש (לשם שמים) כמוהר"ר (כבוד מורנו ורבנו הרב רבי) שמואל נסים ז"ל (זכרונו לברכה) נ"ע (נשמתו עדן) ל' סיון תרע"ו ת.נ.צ.ב.ה. (תהי נשמתו צרורה בצרור החיים)

צילום: ערן עזריאלי

==חיים אישיים==
נישא ללאה, ויחד נולדו להם שני בנים: הרב יעקב חי בכור נסים, ואליהו נסים. מאוחר יותר נישא לתמר, ונולדו להם שני ילדים נוספים: משה נסים, ומרדכי נסים.

== קישורים חיצוניים ==
* 
* 
* [https://www.geni.com/people/Rabbi-Shmuel-Nissim/6000000000337886089?through=6000000007424939989#/tab/overview Rabbi Shmuel Nissim], באתר Geni
* , באתר הר הזיתים

== הערות שוליים ==

קטגוריה:אנשי ועד העדה הספרדית בירושלים
קטגוריה:ירושלים: אישים
קטגוריה:ירושלים: רבנים
קטגוריה:רבנים ספרדיים
קטגוריה:גבאי צדקה
קטגוריה:אנשי היישוב הוותיק ילידי ארץ ישראל
קטגוריה:סגל משגב לדך
קטגוריה:יהודים הקבורים בהר הזיתים: חלקת הספרדים
קטגוריה:אבות בתי דין
קטגוריה:ארץ-ישראלים שנולדו ב-1840
קטגוריה:ארץ-ישראלים שנפטרו ב-1916
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
יעקב חי בכור נסים

הרב יעקב חי בכור נסים (1854 – ג' בניסן ה'תש"ח, 12 באפריל 1948) היה חבר ועד העדה הספרדית בירושלים וגבאי כוללות העדה בעיר, ממייסדי בית הכנסת הספרדי הגדול בשכונת ימין משה.

== קורות חיים ==
נולד בירושלים בשנת 1854 (ה'תרי"ד) כבן בכור ללאה ולרב שמואל נסים. הכינוי "בכור" נוסף לשמו בשל היותו בכור.
בצעירותו למד בבית המדרש דורש ציון, ובהמשך בישיבת תפארת ירושלים. שימש כגבאי כוללות הספרדים בירושלים, וחבר וועד העניים והוועד הכללי של העדה, ונמנה עם מייסדי בית הכנסת הספרדי הגדול בשכונת מגוריו - ימין משה.

==פועלו==
בבית הכנסת שימש כגבאי בשנותיו הראשונות, ובהמשך כחזן. שימש כיושב ראש וועד שכונת ימין משה, וניהל חנות לממכר עיתונים וספרים ברחוב היהודים בעיר, והוציא לאור ספר ששמו 'בן-גוריון' בלאדינו "Libro de Bin Gurion".

==ילדיו==
נישא לג'אמילה, ויחד נולדו להם: משה בר-נסים (לימים עוזרו של אליעזר בן-יהודה בהחייאת השפה העברית), יצחק חי נסים, ארמנדו נסים, אלברטו נסים, אברהם נסים, חוזה (יוסף) נסים, ויקטוריה (נסים) טוקטלי, פרלה (נסים) מזרחי. כמו כן היה נשוי לרחל קלדרון, ולחנה קרוואני.

==ימין משה==
היה מאחרוני המפונים משכונת ימין משה עקב הפגזות והירי של הצבא הירדני על השכונה.
מסופר כי אפילו אחד המטחים של היריות של הצבא הירדני בזמן תפילה בבית הכנסת שייסד, לא גרם לו לזוז קמעה כי היה בעת התפילה, בעוד שאר מתפללי בית הכנסת השתטחו על הרצפה מחמת צליפות הכדורים. בכור נסים המשיך את התפילה ולא נע או זע ממקומט עד אשר סיים את התפילה עד תומה...

==פטירה==
הלך לעולמו ב-12 באפריל 1948 (ג' בניסן ה'תש"ח) ונקבר בבית הקברות סנהדריה שבירושלים.
קברו של יעקב חי בכור נסים בבית העלמין של סנהדריה בירושלים. צילם: ערן עזריאלי

== קישורים חיצוניים ==
* 
* [https://www.geni.com/people/Yakov-Hai-Bechor/6000000007424939989 Yakov Hai Bechor Nissim], באתר Geni
* 

קטגוריה:אנשי ועד העדה הספרדית בירושלים
קטגוריה:ימין משה: אישים
קטגוריה:ירושלים: רבנים
קטגוריה:חזנים ישראלים
קטגוריה:חזנים ביישוב
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
דרסי רוג'רס

דרסי רוג'רס מקבל את דגל פיקוד הכוחות המיוחדים ממפקד [[פיקוד מרכז של ארצות הברית, ג'וזף ווטל]]
דרסי ד. רוג'רס ג'וניור (באנגלית: .Darsie D. Rogers, Jr) הוא קצין בדימוס בדרגת לוטננט גנרל בצבא ארצות הברית. בתפקידו האחרון כיהן כסגן ראש סוכנות הפחתת האיום שבמחלקת ההגנה .

==ביוגרפיה==
רוג'רס התגייס ב-1988, שירת כקצין בגדוד התמיכה ה-24 של דיוויזיית החי"ר ה-24 ולחם עמו במלחמת המפרץ. 

לאחר שהוכשר כקצין בכוחות המיוחדים, שירת כקצין בגדוד השלישי של קבוצת הכוחות המיוחדים העשירית, והשתתף עמו במאמצי הסיוע לפליטים הכורדים מצפון עיראק. פיקד פלוגה ושימש קצין האג"ם של הגדוד שנטל חלק בכוח הייצוב בבוסניה והרצגובינה. בשנים 2000–2002 שימש קצין מבצעים במחלקת המבצעים המיוחדים של אגף המבצעים במטות המשולבים. בתפקידו הבא שירת כסגן מפקד וקצין אג"ם של קבוצת הכוחות המיוחדים העשירית, עמה נלחם במלחמת עיראק. 

ביולי 2003 מונה למפקד הגדוד השלישי בקבוצת הכוחות המיוחדים העשירית שהוצבה בעיראק. לאחר שנתיים בתפקיד עבר לשרת במטה פיקוד המבצעים המיוחדים של הצבא. בנובמבר 2007 מונה למפקד קבוצת הכוחות המיוחדים העשירית ולמפקד הכוח המשותף למבצעים מיוחדים שפעל באזור מפרץ הפרסי. ביולי 2009 מונה לעוזר מיוחד למפקד פיקוד צפון של ארצות הברית. באוגוסט 2010 מונה למפקד הכוח המשותף למבצעים מיוחדים של כוחות ארצות הברית בעיראק והשתתף עמו ב"מבצע שחר חדש". 

בפברואר 2012 מונה לסגן מפקד דיוויזיית החי"ר הרביעית והועלה לדרגת בריגדיר גנרל. במרץ 2013 מונה לסגן מפקד פיקוד המבצעים המיוחדים של הצבא. במאי 2014 מונה למפקד פיקוד המבצעים המיוחדים הראשון, פיקוד חדש שהוקם במטרה לאגד יחידות מהכוחות המיוחדים של צבא ארצות הברית. 

באוקטובר 2015 קודם לדרגת מייג'ור גנרל ומונה למפקד המבצעים המיוחדים בפיקוד מרכז של ארצות הברית. באוגוסט 2018 הועלה לדרגת לוטננט גנרל ומונה לסגן ראש סוכנות הפחתת האיום שבמחלקת ההגנה .

רוג'רס בעל תואר ראשון בפסיכולוגיה מאוניברסיטת אובורן, תואר שני מאוניברסיטת המדינה של לואיזיאנה A&M, ותואר שני מאוניברסיטת חיל האוויר.

==קישורים חיצוניים==

* [https://web.archive.org/web/20161221033327/http://www.soc.mil/Bios/BG%20Rogers%20BIO.pdf ביוגרפיה]

==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מלחמת המפרץ: אישים
קונסטנטינוס לאיפיס

קונסטנטינוס לאיפיס (ביוונית: Κωνσταντίνος Λαΐφης; נולד ב-19 במאי 1993) הוא כדורגלן קפריסאי המשחק באפואל ניקוסיה בעמדת הבלם ולעיתים גם כמגן שמאלי וכקשר.

==קריירת מועדונים==
לאיפיס התחיל את הקריירה שלו באנוסיס נאון פראלימני. בגיל 16 הצטרף לאקדמיה לכדורגל של נוטינגהאם פורסט. בינואר חזר לקפריסין כאשר חתם באנורתוסיס פמגוסטה. לאיפיס ערך את הופעת הבכורה שלו בפמגוסטה בניצחון 0–3 נגד אפופ קיניראס במסגרת הגביע הקפריסאי. בקיץ לאיפיס הושאל לאלקי לרנקה ובינואר חזר לפמגוסטה.

ביוני חתם באולימפיאקוס מליגת העל היוונית, אך כעבור זמן קצר הושאל לסטנדרד לייז' הבלגית לשנתיים עם אופציית רכישה.

ב-13 באוגוסט 2024 חזר לקפריסין וחתם באפואל ניקוסיה.

==קריירה בינלאומית==
לאיפיס ערך את הופעת הבכורה שלו בנבחרת קפריסין בניצחון 0–5 נגד במסגרת מוקדמות יורו 2016. ב-13 בנובמבר 2016 לאיפיס הבקיע את שער הבכורה שלו בנבחרת בניצחון 1–3 נגד במסגרת מוקדמות מונדיאל 2018.

==קישורים חיצוניים==

קטגוריה:כדורגלנים קפריסאים
קטגוריה:בלמי כדורגל קפריסאים
קטגוריה:מגני כדורגל קפריסאים
קטגוריה:קשרי כדורגל קפריסאים
קטגוריה:פאראלימני: כדורגלנים
קטגוריה:כדורגלני אנורתוסיס פמגוסטה
קטגוריה:כדורגלני אלקי לרנקה
קטגוריה:כדורגלני אולימפיאקוס
קטגוריה:כדורגלני סטנדרד לייז'
קטגוריה:כדורגלני אפואל ניקוסיה
קטגוריה:כדורגלני נבחרת קפריסין
קטגוריה:ספורטאים זרים ביוון
קטגוריה:ספורטאים זרים בבלגיה
קטגוריה:קפריסאים שנולדו ב-1993
1924 בקולנוע

== אירועים ==
* מרקוס לואו, כעלי בתי קולנוע לואוס, רוכש את סרטי מטרו, אולפני סמואל גולדווין ואולפני לואי ב. מאייר ויוצר את חברת MGM.

== סרטים שוברי קופות ==
{| class="wikitable" style="margin-bottom: 58px;"
!מקום
! שם
! הכנסות 
|-
| 1.
|The Sea Hawk
| $2,000,000
|-
| 2.
|הגנב מבגדד
|$1,500,000
|-
| 3.
|Girl Shy
|$1,550,000
|-
| 4. 
|He Who Gets Slapped
| $881,000
|- 
| 5.
|A Society Scandal
|
|-
| 6.
|The Humming Bird 
|
|-
| 7.
|The Marriage Circle
|
|-
| 8.
|בו ברומל
|
|-
| 9.
|תאוות בצע
|$274,827.55
|-
| 10.
|Secrets
|
|}

== סרטים נוספים ==
* העיר ללא יהודים – סרט אוסטרי
* תאוות בצע – סרט בבימויו של אריך פון שטרוהיים  
* פיטר פן – בכיכובה של בטי ברונסון
* אגדת יסטה ברלנג בבימויו של מוריץ סטילר ובהופעת הבכורה של גרטה גרבו

== סדרות של סרטים קצרים ==
* באסטר קיטון (1917–1941)
* לורל והארדי (1921–1943)
* Our Gang (1922–1944)

== נולדו ==
{| border="1" cellpadding="4" cellspacing="0" class="" 
| תאריך
| שם
|מקצוע
| שנת פטירה
|-
|9 בינואר
| Sergei Parajanov 
| במאי
| 1990
|-
|16 בינואר
|קייטי חוראדו
|שחקנית
| 2002
|-
|19 בפברואר
|לי מרווין
|שחקן
| 1987
|-
|12 במרץ
| Helen Parrish 
| שחקנית 
| 1959
|-
|3 באפריל
|מרלון ברנדו
|שחקן 
| 2004
|-
|13 באפריל
|סטנלי דונן
|במאי 
|
|-
| rowspan="2" |20 באפריל
|לסלי פיליפס
|שחקן 
|
|-
|נינה פוש
|שחקנית 
| 2008
|-
|1 במאי
| Dodo Abashidze 
| במאי 
| 1990
|-
|2 במאי
|תיאודור ביקל
|שחקן 
| 2015
|-
|25 ביוני
|סידני לומט
|במאי 
| 2011
|-
|4 ביולי
|אווה מארי סיינט
|שחקנית 
|
|-
|21 ביולי
| Don Knotts 
| שחקן 
| 2006
|-
|1 באוגוסט
|Marcia Mae Jones 
| rowspan="6" | שחקנית 
| 2007
|-
|10 באוגוסט
|מרתה הייר
|2014
|-
|8 בספטמבר
| Denise Darcel 
| 2011
|-
|9 בספטמבר
| Jane Greer 
| 2001
|-
|16 בספטמבר
|לורן באקול
|2014
|-
|21 בספטמבר
| Gail Russell 
| 1961
|-
|28 בספטמבר
|מרצ'לו מסטרויאני
|שחקן 
| 1996
|-
|30 בספטמבר
|טרומן קפוטה
|סופר
| 1984
|-
|25 באוקטובר
|בילי בארטי
|שחקן 
| 2000
|-
|22 בנובמבר
|ג'רלדין פייג'
|שחקנית 
| 1987
|-
|2 בדצמבר
| Vilgot Sjöman 
| במאי 
| 2006
|-
|25 בדצמבר
| Rod Serling 
| תסריטאי
| 1975
|}

== נפטרו ==
{| border="1" cellpadding="4" cellspacing="0" 
| תאריך
| שם
| מקצוע
|שנת לידה
|-
|16 באפריל
|אמלטו נובלי
|שחקן תיאטרון וקולנוע איטלקי
|1885 
|-
|21 באפריל
|אליאונורה דוזה
|שחקנית תיאטרון איטלקייה שהופיע בסרט אחד ב-1916
|1858
|-
|9 באוגוסט
|ל. רוג'רס לייטון
|שחקן תיאטרון וקולנוע ואמריקאי
|1867
|-
|23 בספטמבר
|בן דילי
|שחקן קולנוע היה נשוי לברברה לה מאר
|1878
|-
|12 באוקטובר
|קייט לסטר
|שחקנית תיאטרון וקולנוע אנגלייה
|1857
|-
|19 בנובמבר
| Thomas Ince 
|שחקן קולנוע אמריקאי ומפיק קולנוע חלוץ
|1882
|}

== ראו גם ==
*1923 בקולנוע 
*1924
*1925 בקולנוע
*שנים בקולנוע
*סרט קולנוע

== קישורים חיצוניים ==

== הערות שוליים ==
יחסי גינאה–ישראל

ממוזער
יחסי גינאה-ישראל הם היחסים הדיפלומטיים בין גינאה לישראל. לישראל היו יחסים דיפלומטיים גם עם גינאה הצרפתית עד 1958, כשהפכה לעצמאית.. בשנת 1958 ישראל הכירה גם בגינאה העצמאית. ב-1967 גינאה ניתקה את היחסים עם ישראל. לאחר 49 שנים, חודשו היחסים בין המדינות ביולי 2016.

==קשרי מסחר==
ב-2014 ישראל העבירה ציוד של אלקטרוניקה וחומרי גלם בסך של 4,130,000$, כשגינאה העבירה בעיקר יהלומים בסך של 6,950,000$. ב-2015 ישראל לא ייבאה יהלומים מגינאה והובילה את היבוא לכ-23,000$. הייצוא הישראלי לגינאה הסתכם ב-3,660,000$ באותה שנה.

==קישורים חיצוניים==

==הערות שוליים==
אוסטי נד לבם (מחוז)

מחוז אוסטי נד לבם או מחוז אוסטצקי (בצ'כית: Ústecký kraj) הוא אחד מ-13 מחוזות של הרפובליקה הצ'כית, הממוקם בחלקה הצפון-מערבי של בוהמיה ההיסטורית. המחוז נקרא על שם בירתו אוסטי נד לבם.

==מחוזות משנה==
מחוז אוסטי נד לבם, מחולק לשבעה מחוזות משנה (אוקרס, Okres):
* מחוז משנה דצ'ין 
* מחוז משנה חומוטוב 
* מחוז משנה ליטומריצה 
* מחוז משנה לואוני 
* מחוז משנה מוסט 
* מחוז משנה טפליצה 
* מחוז משנה אוסטי נד לבם 

מאז 1 בינואר 2003 מחולק המחוז מבחינה מנהלית גם ל-16 עיריות בעלות שטח שיפוט מורחב.

==קישורים חיצוניים==

* 
* [http://www.kr-ustecky.cz/ אתר הממשל של מחוז אוסטי נד לבם] 

קטגוריה:צ'כיה: מחוזות
ליברץ (מחוז)

מחוז ליברץ או מחוז ליברצקי (בצ'כית: Liberecký kraj) הוא אחד מ-13 מחוזות של הרפובליקה הצ'כית, הממוקם בצפונה של בוהמיה ההיסטורית. המחוז נקרא על שם בירתו ליברץ.

==מחוזות משנה==
מחוז אוסטי נד לבם, מחולק לארבעה מחוזות משנה (אוקרס, Okres):
* מחוז משנה צ'סקה ליפה 
* מחוז משנה יבלונץ נד ניסואו 
* מחוז משנה ליברץ 
* מחוז משנה סמילי 

ברמה הנמוכה יותר של החלוקה המנהלית של הרפובליקה הצ'כית, מצויות הקהילות (obcí), מעין מועצות אזוריות. במחוז ליברץ ישנן 215 קהילות כאלו: 65 במחוז משנה סמילי, 59 במחוז משנה יבלונץ נד ליסו, 57 במחוז משנה צסקה ליפה ו-34 במחוז משנה ליברץ.

==קישורים חיצוניים==

* 
* [http://en.kraj-lbc.cz/ אתר הממשל של מחוז ליברץ] 

קטגוריה:צ'כיה: מחוזות